C 77/2
SK
Úradný vestník Európskej únie
1.3.2023
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.10796 – GOOGLE / PHOTOMATH) (Text s významom pre EHP)
(2023/C 77/02)
1.
Komisii bolo 21. februára 2023 podľa článku 4 a na základe postúpenia podľa článku 4 ods.
5 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Google LLC („Google“, USA) pod kontrolou podniku Alphabet Inc. (USA), — Photomath, Inc. („Photomath“, USA).
Podnik Google získa v zmysle článku 3 ods.
1 písm.
b) nariadenia o fúziách kontrolu nad celým podnikom Photomath.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— Google pôsobí v širokej škále produktových oblastí vrátane reklamných technológií, vyhľadávania na internete, cloud computingu, softvéru a hardvéru.
Okrem iných produktov a služieb ponúka Google niekoľko vzdelávacích produktov vrátane aplikácií, programov a nástrojov na zvyšovanie digitálnej gramotnosti v rôznych oblastiach vrátane niektorých matematických tém, — Photomath ponúka bezplatnú a prémiovú verziu aplikácie na pomoc pri domácich úlohách, ktorá využíva kameru smartfónu na skenovanie a rozpoznávanie symbolických matematických problémov (algebra, výpočty, grafy atď.) a poskytuje používateľom riešenia krok za krokom na základe ich vlastných zručností.
3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.10796 – GOOGLE / PHOTOMATH (1) Ú. v.
EÚ L 24, 29.1.2004, s. 1 („nariadenie o fúziách“).